ባህላዊ የመስኖ ሥራዎች በማዘመን ላይ አተኩሮ እንደሚሠራ ርእሰ መሥተዳድር ተመሥገን ጥሩነህ ተናገሩ፡፡
ባሕር ዳር፡ ሚያዝያ 19/2012 ዓ.ም (አብመድ) የአማራ ክልል ርእሰ መሥተዳድር ተመሥገን ጥሩነህ ‘‘ለሁሉም ችግራችን ዋናው መፍትሔ ጠንክሮ መሥራት ነው:: ግብርና ላይ በዓመት አንድ ጊዜ ብቻ አምርተን ለውጥ ማምጣት እንደማይቻል ይታወቃል:: ስለሆነም የመስኖ ልማት ሥራችንን ማጠናከር ይገባናል’’ ብለዋል::በምሥራቅ ጎጃም ዞን አነደድ ወረዳ በየዳ ወንዝ ከ400 ሄክታር በላይ መሬት በመስኖ እየለማ እንደሆነ ያመለከቱት ርእሰ መሥተዳድሩ ‘‘ባሕላዊ የመስኖ ልማታችንን ማዘመን ላይ ትኩረት ሰጥተን መሥራት ያላጠናቀቅነው የቤት ሥራችን ይሆናል:: የአነደድ ወረዳ አርሶ አደሮች እና መሪዎች ለመስኖ ልማት ሥራ ያላችሁን ትጋት አደንቃለሁ:: ሌሎች ምሳሌ የሚሆኑ ወረዳዎችን በቅርብ እየተከታተልን ተግባራዊ ስኬታቸውን እንመዝናለን’’ ሲሉ በማኅበራዊ ገጻቸው አስታውቀዋል።